Hvis I vil have et fantastisk ophold i København, vil jeg anbefale jer at vælge Tobias som jeres vært.
Kommunikationen var i top, og allerede over besked kunne vi mærke Tobias' gæstfrihed, og at opholdet nok skulle være en success. Hvilket jeg kan afsløre at det var.
Lejligheden er et ekstremt flot og moderne penthouse med en lækker tagterrasse, hvor man virkelig kunne sidde og have nogle hyggelige stunder.
Beliggenheden var fantastisk, idet man var en spytklat fra den nærmeste metrostation. Man kunne derfor nemt og hurtigt hoppe på en metro, og begive sig ud på eventyr i København.
Indretningen af lejligheden er moderne skandinavisk, og det er ekstremt flot. Man har ikke sparet penge på møblerne.
Med hensyn til rengøring og hygiejne i lejligheden, så var det en dejlig rengjort lejlighed vi kom ind til. Hvor det er tydeligt, at man har gjort en indsats.
Derudover var det rart, at Tobias' SMS-indbakke til enhver tid var åben, hvis man havde nogle spørgsmål, eller ting man undrede sig over. Tobias er virkelig opsat på, at man som gæst i hans lejlighed skal have den bedste oplevelse mulig.